Diari Oficial de la Generalitat Valenciana


Sumari del DOGV 9500, del 29-12-2022 (2022/12233)

ACORD de 2 de desembre, del Consell pel qual es modifica l'assignació del complement específic als llocs d'infermer/a SAMU.
---------------------------------------------------------------------------------------------------------------------------

### Dades del document

Número de DOGV
:   9500

Data del DOGV
:   29-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12756


Data del document
:   02-12-2022

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública
    * concurs administratiu

ACORD de 2 de desembre, del Consell pel qual es modifica l'assignació del complement específic als llocs d'infermer/a SAMU. [2022/12214]  
Per Acord de 13 de febrer de 2009 (DOGV 2017) van ser modificades les retribucions assignades als llocs d'Infermeria SAMU, i atribueix un complement específic B que remunera, a més de algun dels conceptes descrits en l'article 43.2.b de la Llei 55/2003, de 16 de desembre, del Estatut Marc del personal estatutari dels serveis de salut, la dedicació en exclusiva al lloc públic o incompatibilitat.  
  
Amb el transcurs del temps s'ha evidenciat que aqueixa impossibilitat absoluta per a exercir una segona activitat, d'índole privada, en aquests llocs bàsics que no comporten l'exercici d'una especial responsabilitat jeràrquica, no afig un valor significatiu al servei públic prestat. Mentrestant, paral·lelament també s'han posat en relleu les especials circumstàncies en què es desenvolupa el treball de la infermeria SAMU, intrínseques a l'atenció extrahospitalària mòbil de les urgències assistencials més greus amb els recursos a la disposició de la unitat, produïdes en qualsevol lloc, i al manteniment permanent d'aquest dispositiu assistencial. És oportú posar en valor aqueix conjunt de circumstàncies a través del complement específic dels llocs i remunerar aquestes en comptes de la incompatibilitat, que decau i mantindre la quantia del citat complement.  
Quant a les retribucions del personal al servei de les institucions sanitàries dependents de la Conselleria de Sanitat, l'article 53 de la Llei 11/2000, de 28 de desembre, de mesures fiscals, de gestió administrativa i financera, i d'organització de la Generalitat, atribueix la seua modificació al Consell.  
En virtut de tot el que antecedeix, amb els tràmits previs pertinents, havent sigut negociat en la mesa sectorial de Sanitat, i a proposta del conseller de Sanitat Universal i Salut Pública, el Consell, prèvia deliberació, en la seua reunió de 2 de desembre de 2022  
  
  
ACORDA  
  
Primer  
Modificar l'assignació del complement específic dels llocs d'Infermer/a SAMU, que passa del complement específic B al complement específic A, que no comporta el compromís de dedicació exclusiva el lloc públic, però mantenint la seua actual quantia en atenció a les circumstàncies específiques de l'acompliment d'aquests llocs de treball relatives a la seua especial dificultat tècnica, responsabilitat, perillositat i penúria.  
Quedant el grup retributiu d'aplicació als llocs d'Infermer/a SAMU en les taules retributives del personal gestionat per la Conselleria de Sanitat Universal i Salut Pública de la següent manera:  
  
  
Segon  
Ordenar la seua publicació en el Diari Oficial de la Generalitat Valenciana.  
Tercer  
El present acord entrarà en vigor l'endemà de la seua publicació en el Diari Oficial de la Generalitat Valenciana.  
  
Alacant, 2 de desembre de 2022  
  
El president de la Generalitat,  
XIMO PUIG I FERRER  
  
El conseller de sanitat universal i salut pública  
MIGUEL MÍNGUEZ PÉREZ